Բաշկորտոստանի Ուրալ (արգելոց)

**Բաշկորտոստանի Ուրալ** կամ **Բաշկիրական Ուրալ** (, ), կենսոլորտային համալիր արգելոց։ Գտնվում է Բաշկորտոստան Հանրապետության հարավային Ուրալի արևմտյան մակրոլանջի վրա, Եվրոպական Ռուսաստանի արևելքում։ 2012 թվականի հուլիսի 12-ին «Բաշկիրական Ուրալ» կենսարգելոցը «Մարդը և կենսոլորտը» միջազգային կենսոլորտային ծրագրի շրջանակներում ներառվել է ՅՈՒՆԵՍԿՕ-ի Կենսոլորտային արգելոցների համաշխարհային ցանցում։ Սա Ռուսաստանում 41-րդ կենսաբանական արգելոցն է։

Արգելոցը ներառում է հինգ գոյություն ունեցող բնական արգելոցներ.

# «Շուլգան-Տաշ» պետական արգելոցը
# «Բաշկիրիա» ազգային պարկը
# «Մուրադիմովի կիրճ» բնության պարկը
# «Ալթին-Սոլոկ» բնական կենդանաբանական արգելոցը
# «Իկի» բնական կենդանաբանական արգելոցը։

Գտնվում է Կուգարչինսկի, Մելեուզի, Իշիմբայի, Բուրզյանսկի և Զիլաիրսկի շրջանների տարածքում՝ մոտ 346 հազար հեկտար ընդհանուր մակերեսով։ Տարածքը բաժանված է երեք գոտիների. կենտրոնում 48 հազար հեկտար` 13-14%-ը, կենտրոնի շուրջ ավելի քան 90 հազար հեկտար  բուֆերային գոտի և  անցումային կամ համագործակցության 207 հազար հեկտար գոտիները։

## Բուսական և կենդանական աշխարհ
«Բաշկիրական Ուրալ» կենսոլորտային արգելոցի տարածքում գրանցվել է ավելի քան 1800 տեսակի բուսական օրգանիզմ, որոնցից 895-ը բարձրագույն անոթավոր բույսեր են, այդ թվում՝ 34 էնդեմիկ և 30 ռելիկտային, բրիոֆիտներ՝ 237, քարաքոսեր՝ 302, սնկեր՝ 201, ջրիմուռներ և ցիանոբակտերիաներ՝ 202 տեսակ։ Դրանցից 56 տեսակը Բաշկորտոստանի Կարմիր գրքից է, որից 12 տեսակը ներառված է նաև Ռուսաստանի Կարմիր գրքում։
մինի|Նուգուշ գետը, որին միանում է նրա վտակ Ուրյուկը, աջ կողմում Բազեի լեռն է|303x303փքս
Ապրում է ավելի քան 2150 տեսակի կենդանի, այդ թվում՝ 1800 անողնաշարավոր, 31 ձուկ, 9 երկկենցաղ, 9 սողուն, 237 թռչուն, 71 կաթնասուն։ Սրանցից 84 տեսակ գրանցված է Բաշկորտոստանի Հանրապետության Կարմիր գրքում, 40 տեսակ՝ Ռուսաստանի Դաշնության Կարմիր գրքում, իսկ 177 տեսակ՝ Եվրոպայի Կարմիր ցուցակներում և Բեռնի կոնվենցիայում։ Կենսարգելոցը պարունակում է եվրոպական նշանակության երկու հիմնական թռչնաբանական տարածքներ  Բելայա-Նուգուշ գետերի ջրամեջը և Նուգուշի վտակ Ուրյուկ գետը, որտեղ բնադրում են հազվագյուտ թռչուններ։

Տարածքը ունի նաև հնագիտական ​​և մշակութային նշանակություն։ Արգելոցում մշակութային կարևոր տարրերն են մեղվաբուծությունը, որտեղ ավանդական եղանակով պահում են վայրի մեղրատու մեղուներ։ Կարևոր հնագիտական ​​հուշարձաններից են Կապովի քարանձավը, որը պարունակում է պալեոլիթի ժամանակաշրջանի ժայռապատկերներ և Կուպերլյա գետի վրա գտնվող բնական կարստային կամար։

## Զբոսաշրջություն
[մինի|[Մելեուզի շրջանում Կուպերլյա գետի վրա գտնվող բնական կարստային կամար, իսկ դրանից ներքև Կուպերլյա կասկադային ջրվեժ|300x300փքս]]
Կենտրոնական գոտում ցանկացած տնտեսական գործունեություն արգելված է։ Բուֆերային գոտում հնարավոր է էկոտուրիզմ, կա տնտեսական գործունեության թույլտվություն։ Անցումային կամ համագործակցության գոտին թույլ է տալիս զարգացնել բնական ռեսուրսների կայուն կառավարման, գյուղատնտեսական օգտագործման և զբոսաշրջային ենթակառուցվածքները (ճանապարհներ, հյուրանոցներ)։

## Լոգոտիպ
2013 թվականի դեկտեմբերի 11-ին Կենսոլորտային արգելոցի կառավարման համակարգող խորհրդի նիստում «Բաշկիր Ուրալ»-ի տարբերանշանը հաստատվել է դիզայներ, «Յունոնա» ժողովրդական արվեստի և արհեստների ստեղծագործական ասոցիացիայի անդամ Անաստասիա Բոչկարևայի կողմից։ Ընդհանուր առմամբ, 2013 թվականի նոյեմբերի 5-ին Բաշկորտոստանի Հանրապետության էկոլոգիայի նախարարության կողմից հայտարարված լավագույն տարբերանշանի մրցույթին մասնակցել էր 30 մարդ և ստեղծագործական թիմեր։

## Մարալներ
2013 թվականին Իշիմբայի շրջանի «Օլեյնիյ պարկ» («Олений парк», Եղջերուների պարկ) մեծավանդակ տնտեսությունում (մետաղացանցով անջատված տարածք թռչունների և կենդանիների համար)  սկսվել է եղջերուների պոպուլյացիայի վերականգնում։ 28 առանձնյակից բաղկացած առաջին խմբաքանակը ֆերմա է բերվել 2013 թվականին։ Կենդանիները հաջողությամբ հարմարվել են բնական պայմաններին և կերակրման բազային։ Արդեն 2014 թվականի հունիսին ստացվել է առաջին ծինը՝ 8 մարալի ձագեր։

## Ծանոթագրություններ

## Արտաքին հղումներ
* 

Կատեգորիա:2012 հիմնադրումներ
Կատեգորիա:2012 հիմնադրված բնության հատուկ պահպանվող տարածքներ
Կատեգորիա:Բաշկորտոստանի պահպանվող բնական տարածքներ
Կատեգորիա:Բաշկորտոստանի աշխարհագրություն